Di taggara n lqern wis 19, inadiyen llan d akenni, d aserwes gar tantaliyin. René Basset d amusnaw i ixedmen tizrawin timenza ɣef tentala tamaziɣt, yessuffeɣ-d yiwen n udlis i wumi yefka azwel « Notes de lexicographie berbère ». Ma d tayeḍ i yexdem ɣef teqbaylit di 1887 « Manuel de langue kabyle ». Llan yinadiyen nniḍen i yexdem ɣef « tzennatit » ad dnebder «Etude sur la zénatia de l’Ouarsenis » i d-yeffɣen deg useggas n 1895, « Etude sur les dialectes berbères» deg useggas 1894.